CELEX: 62015CN0200
Language: hr
Date: 2015-04-29 00:00:00
Title: Predmet C-200/15: Tužba podnesena 29. travnja 2015. – Europska komisija protiv Portugalske Republike

22.6.2015   
            
            
               HR
            
            
               Službeni list Europske unije
            
            
               C 205/25
            
         Tužba podnesena 29. travnja 2015. – Europska komisija protiv Portugalske Republike
   (Predmet C-200/15)
   (2015/C 205/33)
   Jezik postupka: portugalski
   
      Stranke
   
   
      Tužitelj: Europska komisija (zastupnici: M. Wasmeier i P. Guerra e Andrade, agenti)
   
      Tuženik: Portugalska Republika
   
      Tužbeni zahtjev
   
   
               —
            
            
               Proglasiti da Portugalska Republika nije ispunila obveze koje ima na temelju članka 110. Ugovora o funkcioniranju Europske unije, zbog toga što je radi određivanja oporezive osnovice za rabljena vozila iz druge države članice, a koja su uvezena na područje Portugala, primijenila sustav za izračun smanjenja vrijednosti vozila koji ne vodi računa o stvarnoj vrijednosti vozila i koji, točnije, ne uzima u obzir smanjenje vrijednosti prije nego što je vozilo staro godinu dana, niti dodatna smanjenja vrijednosti u slučaju vozila starijih od pet godina.
            
         
               —
            
            
               Naložiti Portugalskoj Republici snošenje troškova.
            
         
      Tužbeni razlozi i glavni argumenti
   
   Komisija smatra da su odredbe članka 11. portugalskog Zakonika o porezu na vozila diskriminatorne u odnosu na automobilska vozila uvezena u Portugal, to jest, u odnosu na rabljena vozila s trajnom registarskom pločicom druge države članice koja su u prodaju stavljena u Portugalu. Naime, suprotno onomu što se primjenjuje na rabljena vozila koja su prvotno stavljena u prodaju u Portugalu, na uvezena vozila porijeklom iz drugih država članica primjenjuju se porezne stope koje ne odražavaju na odgovarajući način smanjenje vrijednosti vozila. Točnije, do smanjenja porezne stope dolazi tek nakon godinu dana upotrebe, a nakon pet godina upotrebe postotak smanjenja ne može prelaziti 52 %.